

RĪGAS BĒRNU UN JAUNIEŠU CENTRS „ALTONA”

Altonavas iela 6, Rīga, LV-1004, tālrunis/faks 67612354, e-pasts RBJCaltona@riga.lv

# NOLIKUMS

Rīgā

|  |  |
| --- | --- |
| 2025.gada 26.februāris | Nr.BJCAL-25-3-nos  |

**Rīgas izglītības iestāžu datorgrafikas konkurss – izstāde**

**“Pasakas par ziediem”**

1. **Vispārīgie jautājumi**
2. Šis nolikums nosaka kārtību, kādā norisinās Rīgas izglītības iestāžu datorgrafikas konkurss – izstāde„Pasakas par ziediem” *(*turpmāk – Konkurss).
3. Konkurss tiek organizēts par godu latviešu rakstnieces Annas Sakses 120 gadu jubilejai. Konkursa mērķi ir:
	1. Popularizēt STEM jomas interešu izglītības jomu – datorgrafiku;
	2. rosināt bērnu un jauniešu interesi par talantīgo latviešu rakstnieci un viņas daiļradi;
4. Konkursa uzdevumi ir:
	1. veicināt bērnu un jauniešu radošo fantāziju, kā iedvesmas avotu izvēloties Annas Sakses literāro pasaku krājumu "Pasakas par ziediem" (pasakas audio formātā ir iespējams noklausīties Youtube kanālā <https://www.youtube.com/playlist?list=PLD3IOwu6v5WKIU9_P3InKr_C2UwPQRQI_>);
	2. attīstīt prasmes veidot literāru darbu ilustrācijas;
	3. dot iespēju pilnveidot savas prasmes datorgrafikā, strādājot ar dažādām attēlu apstrādes un vektorgrafikas programmām;
	4. izvērtēt konkursa labākos darbus atbilstošās vecuma grupās un popularizēt datorgrafikas interešu izglītības programmu.
5. Konkursu rīko Rīgas bērnu un jauniešu centrs “Altona” (turpmāk – RBJC “Altona”) sadarbībā arRīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvaldi (turpmāk kopā – Organizatori).
6. Iestāde ir atbildīga par dalībnieku drošību saskaņā ar Ministru kabineta noteikumu prasībām, kādas jānodrošina izglītības iestādēs un to organizētajos pasākumos. Ārkārtas situācijas gadījumos rīkojas atbilstoši Departamenta noteiktajai kārtībai.
7. Atbildīgā persona par Konkursa norisi ”RBJC “Altona” interešu izglītības pedagoģe Elīna Binde-Dzelzīte, tālrunis 29675034, e-pasts - ebindedzelzite@edu.riga.lv .

### Konkursa norises vieta un laiks

1. Konkurss notiek no 2025.gada 14.aprīļa līdz 28.maijam.
2. Konkurss notiek RBJC "Altona", Altonavas ielā 6. Konkursa darbi būs apskatāmi gan izstādē āra ekspozīcijā, kā arī RBJC "Altona" Facebook lapā.
3. Konkursanolikums un informācija parKonkursutiek publicēta Rīgas Interešu izglītības metodiskā centra tīmekļvietnē [www.intereses.lv](http://www.intereses.lv/) un RBJC “Altona” tīmekļvietnē.

### Konkursadalībnieki, pieteikumu iesniegšana un dalības nosacījumi

1. Konkursā piedalās Rīgas skolu, interešu izglītības iestāžu un mākslas skolu bērni un jaunieši (turpmāk – Dalībnieki).
2. Pieteikuma anketas pedagogi aizpilda tīmekļvietnē: <https://forms.office.com/e/GcxcMM7b8g?origin=lprLink> līdz 2025. gada 14. aprīļa plkst. 23.00
3. Dalībnieku darbu failu/usdalībai Konkursā nosūta elektroniski interešu izglītības pedagoģei Elīnai Bindei-Dzelzītei, uz e-pastu - ebindedzelzite@edu.riga.lv ar nosaukumu “Dalība datorgrafikas konkursā” līdz 2025.gada 14. aprīlim, faila nosaukumā norādot Dalībnieka vārdu, uzvārdu, vecumu un darba nosaukumu. Piemēram - Juris\_Kalnins\_12\_Fantāzija.
4. Konkursā viens autors drīkst iesniegt ne vairāk kā 2 darbus, kā arī ne vairāk kā 20 darbus no vienas izglītības iestādes.
5. Konkursa dalības nosacījumi:
	1. darba veidošanā autori drīkst izmantot jebkuru attēlu apstrādes vai vektorgrafikas programmu, t.sk. arī tiešsaistes programmas;
	2. darba izmērs – A3, darba faila parametri – JPEG vai PNG formāti, izmērs ne mazāks par 2480px īsākā mala;
	3. izmantojamā tehnika - datorgrafika, foto kolāža;
	4. Dalībnieki nedrīkst izmantot kā savus darbus jau gatavus cita autora attēlus, zīmējumus un fotogrāfijas;
	5. darbi nedrīkst būt ierāmēti;
	6. izdrukāti A3 izmēra konkursa darbi jāiesniedz 2025.gada 14. un 15.aprīlī 12.00 – 19.00 RBJC "Altona", Altonavas ielā 6, vai pa pastu līdz 2025.gada 15.aprīlim (pasta zīmogs) Altonavas ielā 6, Rīga, LV-1004 ar norādi: konkursam „Pasakas par ziediem”.
	7. kopā ar darbu jāsagatavo un jāiesniedz divas datorrakstā noformētas vizītkartes (4x10cm, Times New Roman fonts, izmērs 14) ar darba nosaukumu, dalībnieka vārdu, uzvārdu, vecumu, izglītības iestādes nosaukumu, pedagoga vārdu, uzvārdu. Vienu no tām pielīmē darbam aizmugurē, labajā, apakšējā malā, otru pie darba priekšpusē piesprauž ar saspraudi (nedrīkst līmēt pa virsu darbam) arī labajā, apakšējā malā.

**DARBA NOSAUKUMS**

Autora vārds, uzvārds

Vecums: gadi

Izglītības iestāde

Pedagoga Vārds, Uzvārds

Paraugs:

Kopā ar darbiem jāiesniedz arī vecāku parakstītas veidlapas - Likumiskā pārstāvja piekrišana nepilngadīga bērna personas datu publiskošanai

saistībā ar dalību Rīgas izglītības iestāžu datorgrafikas konkursā – izstādē „ Pasakas par ziediem” (1. pielikums)

1. **Vērtēšanas noteikumi**
2. Konkursa Dalībnieku sniegumu vērtē RBJC "Altona" izveidota un apstiprināta žūrija.
3. Konkursa darbu izvērtēšana notiek attālināti.
4. Iesniegtie darbi tiks vērtēti divās kategorijās - žūrijas vērtējums un skatītāju simpātija.
5. Konkursa dalībnieku iedalījums grupās:

18.1. 1. grupa (7 - 10 gadi);

18.2. 2. grupa (11 - 15 gadi);

18.3. 3. grupa (16 - 20gadi).

1. Konkursa darbus žūrija vērtēs 10 punktu sistēmā:

19.1. atbilstība darba tematikai, idejas oriģinalitāte (no 1 līdz 10 punktiem);

19.2. kompozīcija un krāsu saskaņa, tehnikas sarežģītības pakāpe un kvalitāte (no 1 līdz 10 punktiem);

19.3. darba saturs un forma (no 1 līdz 10 punktiem).

20. Žūrijas kopvērtējums (maksimāli 30 punkti) veidojas no žūrijas locekļu piešķirto punktu summas, kas sadalīta ar žūrijas locekļu skaitu:

20.1. I pakāpes diploms no 28 līdz 30 punktiem;

20.2 II pakāpes diploms no 23 līdz 27 punktiem;

20.3 III pakāpes diploms no 15 līdz 22 punktiem;

20.4 Pateicība par piedalīšanos līdz 15 punktiem;

21. Žūrijai ir tiesības lemt par diplomu nepiešķiršanu vai papildus piešķiršanu kādā no vecuma grupām.

22. Žūrijas lēmums ir galīgs un neapstrīdams.

23. Skatītāju simpātijas kategorijas uzvarētāju noteiks RBJC "Altona" Facebook lapas apmeklētāji, balsojot par iesniegtajiem darbiem ar emocijikonu “patīk" (like). Balsošana norisināsies RBJC "Altona" Facebook lapā no 2025.gada 22. aprīļa līdz 06. maijam.

1. **Konkursa laureātu apbalvošana, rezultātu paziņošana**

24. Konkursa rezultātu paziņošana:

24.1. Konkursanoslēguma pasākums un Dalībnieku apbalvošana notiks 2025. gada 28. maijā 17.00 Rīgas bērnu un jauniešu centrā "Altona" gada noslēguma koncerta ietvaros.

24.2.Informācija par Konkursa rezultātiem 2025. gada 28. maijā tiek publicēta tīmekļvietnē [http://www.intereses.lv/](http://www.intereses.lv)<https://www.intereses.lv/>, RBJC “Altona” tīmekļvietnē <https://altona.riga.lv/> un RBJC "Altona" Facebook lapā;

24.3. Konkursa laureātu apbalvošana:

24.3.1. katrā vecuma grupā ar diplomiem un balvām tiek apbalvoti 1., 2. un 3.pakāpes ieguvēji;

24.3.2 skatītāju simpātijas diplomu un balvu iegūst darbs, kurš būs ieguvis visvairāk “patīk" emocijikonas RBJC "Altona" Facebook lapas balsojumā;

24.3.3. visi dalībnieki saņem Pateicības un veicināšanas balvas.

* + - 1. **Dalībnieka personas datu aizsardzība attiecībā uz personas datu apstrādi**

25. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e.punkts.

26. Papildu informācija par personas datu apstrādi pieejama Departamenta tīmekļvietnē <https://iksd.riga.lv/lv/rd-iksd/Personas-datu-apstrade>.

27. Nolikumā noteikto mērķu sasniegšanai un Konkursa publicitātes nodrošināšanai, tiks veikta Dalībnieku/iesniegto darbu fotografēšana un video ierakstīšana, un pasākuma laikā iegūtās fotogrāfijas un veiktie videoieraksti tiks izvietoti Rīgas Interešu izglītības metodiskā centra tīmekļvietnē [www.intereses.lv](http://www.intereses.lv/) un RBJC “Altona” tīmekļvietnē [www.altona.riga.lv](http://www.altona.riga.lv) un Iestādes Facebook lapā.

28. Organizatori neuzņemas atbildību par trešo personu foto un/vai video uzņemšanu un to izmantošanu.

29. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Iestādes – pasākuma organizatora e-pasta adresi RBJCaltona@riga.lv, norādot Dalībnieka identificējošu informāciju (piemēram, fotografēšanas laiku un izskatu raksturojošu informāciju).

30. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu (pielikums).

31. Dalībnieks/Dalībnieka likumiskais pārstāvis/pedagogs atbild par precīzu Dalībnieka datu iesniegšanu Iestādei – pasākuma organizatoram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

Direktore M. Bernande

Binde-Dzelzīte 29675034

Pielikums

Rīgas valstspilsētas pašvaldības

Izglītības, kultūras un sporta departamenta nolikumam

Rīgas izglītības iestāžu datorgrafikas konkurss – izstāde

„Pasakas par ziediem”

**Likumiskā pārstāvja piekrišana nepilngadīga bērna personas datu publiskošanai**

**saistībā ar dalību Rīgas izglītības iestāžu datorgrafikas konkursā – izstādē „ Pasakas par ziediem”**

 Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, piekrītu mana

 (Vārds, Uzvārds)

bērna\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Vārds, Uzvārds)

[ ]  fotogrāfiju un video personas datu publiskošanai saistībā ar Konkursa norisi, toizvietošanai sociālo tīklu kontos Facebook, Youtube, un Rīgas valstspilsētas pašvaldības Izglītības, kultūras un sporta departamenta tīmekļvietnē www.iksd.riga.lv, Rīgas Interešu izglītības metodiskā centra tīmekļvietnē www.intereses.lv un Rīgas bērnu un jauniešu centra “Altona” tīmekļvietnē www.altona.riga.lv.

Informējam, ka Jūs jebkurā brīdī varat atsaukt savu piekrišanu publiskošanai, rakstot uz epastu: RBJCaltona@riga.lv. Ja personas dati būs jau publiskoti mēs darīsim visu, lai arī tad nodrošinātu personas datu dzēšanu vai aizklāšanu

Apliecinu, ka man ir tiesības pārstāvēt iepriekš minēto nepilngadīgo personu un viņa vārdā sniegt piekrišanu personas datu apstrādei.

Datums: \_\_\_\_\_\_\_\_\_\_\_\_\_\_\_ Likumiskais pārstāvis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktore M. Bernande

Binde-Dzelzīte 29675034